CELEX: 31982R0690
Language: el
Date: 1982-03-25 00:00:00
Title: Κανονισμός (EOK) αριθ. 690/82 τής Επιτροπής τής 25ης Μαρτίου 1982 περί συμπληρώσεως τού παραρτήματος τού κανονισμού (EOK) αριθ. 771/74 περί τών λεπτομερειών σχετικά μέ τήν ενίσχυση γιά τό λίνο καί τήν κάνναβη

Avis juridique important

|

31982R0690

Κανονισμός (EOK) αριθ. 690/82 τής Επιτροπής τής 25ης Μαρτίου 1982 περί συμπληρώσεως τού παραρτήματος τού κανονισμού (EOK) αριθ. 771/74 περί τών λεπτομερειών σχετικά μέ τήν ενίσχυση γιά τό λίνο καί τήν κάνναβη  

Επίσημη Εφημερίδα αριθ. L 080 της 26/03/1982 σ. 0010 - 0010 Ισπανική ειδική έκδοση: Κεφάλαιο 03 τόμος 24 σ. 0242  Πορτογαλική ειδική έκδοση : Κεφάλαιο 03 τόμος 24 σ. 0242 

***** ΚΑΝΟΝΙΣΜΟΣ (ΕΟΚ) αριθ. 690/82 ΤΗΣ ΕΠΙΤΡΟΠΗΣ  της 25ης Μαρτίου 1982  περί συμπληρώσεως του παραρτήματος του κανονισμού (ΕΟΚ) αριθ. 771/74 περί των λεπτομερειών σχετικά με την ενίσχυση για το λίνο και την κάνναβη  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1308/70 του Συμβουλίου της 29ης Ιουνίου 1970 περί κοινής οργανώσεως αγοράς στον τομέα του λίνου και της καννάβεως (1), όπως τροποποιήθηκε τελευταία από την πράξη προσχωρήσεως του 1979, και ιδίως το άρθρο 4 παράγραφος 5,  Εκτιμώντας:  ότι ο κανονισμός (ΕΟΚ) αριθ. 771/74 της Επιτροπής της 29ης Μαρτίου 1974 περί των λεπτομερειών σχετικά με την ενίσχυση για το λίνο και την κάνναβη (2), όπως τροποποιήθηκε τελευταία από τον κανονισμό (ΕΟΚ) αριθ. 174/81 (3), περιλαμβάνει στο παράρτημα του έναν πίνακα των ποικιλιών λίνου που προορίζονται κυρίως γία την παραγωγή ινών, για να καθίσταται δυνατό να διακρίνονται οι ποικιλίες αυτές από εκείνες που προορίζονται κυρίως για την παραγωγή σπόρων·  ότι κατόπιν της χρησιμοποιήσεως σε ένα Κράτος μέλος μιας νέας ποικιλίας λίνου που προορίζεται κυρίως για την παραγωγή ινών, πρέπει να συμπληρωθεί το εν λόγω παράρτημα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λίνου και Καννάβεως,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από την περίοδο εμπορίας 1982/83, το παράρτημα του κανονισμού (ΕΟΚ) αριθ. 771/74 συμπληρώνεται με την ποικιλία «Saskia».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 25 Μαρτίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 146 της 4. 7. 1970, σ. 1.  (2) ΕΕ αριθ. L 92 της 3. 4. 1974, σ. 13.  (3) ΕΕ αριθ. L 20 της 23. 1. 1981, σ. 13.